CELEX: 62014CN0329
Language: el
Date: 2014-07-07 00:00:00
Title: Υπόθεση C-329/14: Προσφυγή της 7ης Ιουλίου 2014 — Ευρωπαϊκή Επιτροπή κατά Φινλανδίας

1.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 292/21
            
         Προσφυγή της 7ης Ιουλίου 2014 — Ευρωπαϊκή Επιτροπή κατά Φινλανδίας
   (Υπόθεση C-329/14)
   2014/C 292/26
   Γλώσσα διαδικασίας: η φινλανδική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: P. Hetsch, K. Herrmann και I. Koskinen)
   
      Καθής: Δημοκρατία της Φινλανδίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Δημοκρατία της Φινλανδίας, παραλείποντας να θεσπίσει τις αναγκαίες νομοθετικές, κανονιστικές και διοικητικές διατάξεις για τη μεταφορά στην εσωτερική έννομη τάξη, όσον αφορά την ηπειρωτική Φινλανδία, των άρθρων 2, παράγραφος 2, και 9, παράγραφος 1, της οδηγίας 2010/31/ΕΕ του Ευρωπαϊκού Κοινοβουλίου και του Συμβουλίου, της 19ης Μαΐου 2010, για την ενεργειακή απόδοση των κτιρίων (1), ή παραλείποντας να τις κοινοποιήσει στην Επιτροπή, και παραλείποντας να θεσπίσει τις αναγκαίες νομοθετικές, κανονιστικές και διοικητικές διατάξεις για τη μεταφορά των ως άνω άρθρων στην εσωτερική έννομη τάξη όσον αφορά την περιφέρεια Ahvenanmaa (νήσων Åland), ή παραλείποντας να τις κοινοποιήσει στην Επιτροπή, παρέβη τις υποχρεώσεις που υπέχει από το άρθρο 28, παράγραφος 1, της οδηγίας αυτής·
            
         
               —
            
            
               να επιβάλει στη Δημοκρατία της Φινλανδίας δυνάμει του άρθρου 260, παράγραφος 3, ΣΛΕΕ ημερήσια χρηματική ποινή ύψους 19  178,25 ευρώ από την ημερομηνία εκδόσεως της αποφάσεως του Δικαστηρίου, καταβλητέα στον λογαριασμό ιδίων πόρων της Ευρωπαϊκής Ένωσης, λόγω αθετήσεως της υποχρεώσεως περί κοινοποιήσεως των εθνικών μέτρων μεταφοράς της οδηγίας στην εθνική νομοθεσία·
            
         
               —
            
            
               να καταδικάσει τη Δημοκρατία της Φινλανδίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η προθεσμία για τη μεταφορά της οδηγίας στην εσωτερική έννομη τάξη έληξε στις 9 Ιουλίου 2012.
   
      (1)  ΕΕ L 153, σ. 13.